Държавен вестник, бр. 84, 2010 г., стр. 35

БРОЙ  84	
Д Ъ Р Ж А В Е Н  В Е С Т Н И К 	
СТР.  35  
(5) Структурна подсистема или част от 
нея, за която не е получено разрешение за 
въвеждане в експлоатация по реда на Закона 
за железопътния транспорт и на тази наредба, 
не може да се използва в националната желе­
зопътна система.“
§ 30. В чл. 44б се правят следните изменения 
и допълнения:
1. В ал. 1 думите „проектът, техническото 
задание“ се заменят с „техническото задание“.
2. В ал. 3 изречение второ се заличава. 
3. Алинея 6 се изменя така:
„(6) Когато изпълнението на проекта включ­
ва няколко етапа, всеки от тях може да бъде 
въведен в експлоатация поотделно, като се 
представя техническо задание за проектиране, 
доклад за безопасност и досие за безопасност 
за всеки етап.“
4. В ал. 7 след думите „чл. 44а, ал. 2, т. 1“ 
се добавя „и ал. 3, т. 1“.
5. В ал. 8:
а) в текста на ал. 8 след думите „чл. 44а, 
ал. 2, т. 1“ се добавя „и ал. 3, т. 1“;
б) създава се т. 8:
„8. планираните действия за извършване на 
оценки по безопасност, проверки на съответ­
ствието с ТСОС и/или с националните правила 
за безопасност на структурната подсистема или 
част от нея.“
6. Създава се нова ал. 9:
„(9) Всички документи по ал. 7 и 8 се пред­
ставят на електронен и хартиен носител на 
български език, в оригинал или копие, заверено 
с „вярно с оригинала.“ 
6. Досегашните ал. 9 – 12 стават съответно 
ал. 10 – 13.
§ 31. В чл. 44в се правят следните изменения 
и допълнения:
1. В ал. 2:
а) в т.1 думата „проекта“ се заличава;
б) в т. 4 след думите „чл. 50, ал. 1“ се по­
ставя тире и се добавя „представя се само при 
заявление за получаване на разрешение за 
въвеждане в експлоатация по чл. 44а, ал. 2;”
в) в т. 5 след думите „съгласно чл. 52“ се 
поставя тире и се добавя „представя се само 
при заявление за получаване на разрешение 
за въвеждане в експлоатация по чл.44а, ал. 2“;
г) в т. 7 след думите „оценяване на съответ­
ствието“ се добавя „със съществените изисквания 
за оперативна съвместимост – представя се само 
при заявление за получаване на разрешение за 
въвеждане в експлоатация по чл. 44а, ал. 2“;
д) създават се нови т. 8 – 11:
„8. ЕО декларация за проверка за съот­
ветствие със съществените изисквания за 
оперативна съвместимост на структурната под­
система или част от нея – представя се само 
при заявление за получаване на разрешение 
за въвеждане в експлоатация по чл. 44а, ал. 2;
9. документ, удостоверяващ извършена оцен­
ка на съответствието на подсистеми или части 
от тях с националните правила за безопасност 
или техническите правила по чл. 29;
10. окончателен доклад до възложителя от 
лицето, упражняващо строителен надзор, съ­
гласно изискванията на чл. 168, ал. 6 на Закона 
за устройство на територията;
11. документ за платена такса по Тарифа 
№ 5 за таксите, които се събират в системата 
на Министерството на транспорта.“;
е) досегашната т. 8 става т. 12. 
2. В ал. 4:
а) в текста на ал. 4 думите „се изготвя от 
лицето, което ще въведе в експлоатация под­
системата или и“ се заличават; 
б) в т. 7 след думите „части от нея“ се поставя 
запетая и се добавя „които са в съответствие 
с приложимата ТСОС“; 
в) създават се т. 10 и 11:
„10. документи, удостоверяващи извършена 
оценка на съответствието на подсистеми или 
части от тях с ТСОС и/или с националните 
правила за безопасност или техническите пра­
вила по чл. 29;
11. други документи, свързани с изпълне­
нието на проекта.“ 
3. В ал. 6 думите „два месеца“ се заменят 
с „четири месеца“.
§ 32. Създава се чл. 44ж:
„Чл. 44ж. След издаване на разрешение за 
въвеждане в експлоатация на подсистема или 
част от нея изпълнителният директор на Изпъл­
нителна агенция „Железопътна администрация“ 
извършва проверка във връзка с издаването и 
контрола на удостоверението за безопасност 
на управителя на инфраструктурата и на сер­
тификата за безопасност на железопътните 
превозвачи в съответствие с процедурите за 
оценка и проверка в съответните ТСОС.“ 
§ 33. В чл. 45 се правят следните изменения 
и допълнения: 
1. Алинея 1 се изменя така:
„(1) В случай на подновяване или модер­
низация възложителят или производителят 
изпраща до Изпълнителна агенция „Железо­
пътна администрация“ променените документи 
от техническото досие и описание на проекта.“ 
2. В ал. 2 думите „извърши нова процедура 
за проверка и да се издаде нова декларация за 
проверка“ се заменят с „издаде ново разрешение 
за въвеждане в експлоатация“.
3. Алинея 3 се изменя така:
„(3) Изпълнителният директор на Изпълни­
телна агенция „Железопътна администрация“ 
провежда процедура за издаване на ново раз­
решение за въвеждане в експлоатация винаги, 
когато предвидените работи могат да повлияят 
върху общото ниво на безопасност, като пре­
ценява до каква степен е необходимо да се 
прилага съответната ТСОС за проекта.“